Hoͤrent wie dú frîe nahtegal
Hoͤrent wie dú frîe nahtegal·
svͤssen schal·
durh welde in owen doͤnet·
winter din gewalt ist worden smal·
vber al·
der meije hat gekroͤnet·
berge vnd tal mit maniger bluͤte wilde·
die man sach von rifen gra·
viol bla·
man vindet vf gevilde·

Minne richer lip gar minneclich·
tů als ich·
vnd minne mich alleine·
sit min herze alleine minnet dich·
liep nv sich·
min trvren das wirt cleine·
ob ich steten frúnt an dir gewnne·
das  las dienen minen lib·
selic wib·
din gvͤte mir des gvnne·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse